જિમમાં રોજ આવતા હતા એટલે બંને છોકરાઓના બૂટની સાઇઝ ખબર હતી. આંતરરાષ્ટ્રીય બ્રાન્ડનાં બૂટ અને એવી જ મોંઘીદાટ બ્રાન્ડનાં બે એકસરખાં મેકઅપ બોક્સ ખરીદીને એ બધું મૂકવા માટે ચાર ડેકોરેટિવ થેલીઓ પણ ખરીદી. કાર્ડ સ્ક્રેચ કરાવ્યાં પછી મોલની ઝભલાંથેલીઓ ત્યાં જ મૂકીને વિભાકરે મોલનાં પ્રાઇસ ટેગ્ઝ પણ દૂર કરાવ્યાં. ચારેય આઇટેમ ડેકોરેટિવ બેગમાં પેક કરાવીને એ દોડતો કાર પાસે આવ્યો.